OKRESNÝ  ÚRAD  NITRA
odbor  starostlivosti  o  životné  prostredie
oddelenie ochrany prírody a vybraných zložiek životného prostredia
Štefánikova tr. 69,  949 01  Nitra
Číslo: OU-NR-OSZP3-2014/045914-012-F21					      v Nitre, dňa: 15.decembra 2014

ROZHODNUTIE

Okresný úrad Nitra, odbor starostlivosti o životné prostredie, oddelenie ochrany prírody a vybraných zložiek ŽP vydáva podľa § 29 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov, na základe zámeru „ Zástavba v lokalite Šindolka – Prvosienkova ul. Nitra “, ktorý predložil navrhovateľ, SG Real, s.r.o., Sartorisova 8, 821 08  Bratislava IČO 35734582  po ukončení zisťovacieho konania toto rozhodnutie:
Navrhovaná činnosť „ Zástavba v lokalite Šindolka – Prvosienkova ul. Nitra “,  rieši  kompletnú prípravu územia pre výstavbu rodinných domov a polyfunkčných objektov pre bývanie a administratívnu vybavenosť. Vymedzené územie sa nachádza v extraviláne mesta Nitra, priamo hraničí so zastavaným územím mesta. Navrhovaná činnosť je situovaná v Nitrianskom kraji, v okrese Nitra, v Meste Nitra,  k. ú. Zobor, na parcelách číslo 4805/3, 4805/4, 4818/2, 4820/1, 4820/2, 4820/4, 4820/5, 4821/1, 4821/2, 4827/1 a 4827/2 (extravilán). 
 
sa  nebude ďalej posudzovať na základe doteraz vykonaného zisťovacieho konania

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov. Pre uvedenú činnosť je preto možné požiadať o povolenie podľa osobitných predpisov.

ODÔVODNENIE

Navrhovateľ SG Real, s.r.o., Sartorisova 8, 821 08  Bratislava, predložil Okresnému úradu Nitra, odboru starostlivosti o životné prostredie (ďalej len „OÚ NR”) podľa § 22 zákona  č. 24/2006 Z. z. o posudzovaní vplyvov  na životné prostredie a o zmene a doplnení niektorých zákonov (ďalej len „zákon”)  dňa  10. novembra 2014 zámer „ Zástavba v lokalite Šindolka, Prvosienkova ul. Nitra “.
Zámer svojimi parametrami podľa prílohy č. 8 zákona, kapitola  9 Infraštruktúra, pol. č. 16 Projekty rozvoja obcí vrátane písm. a) pozemných stavieb alebo ich súborov, ak nie sú uvedené v iných položkách tejto prílohy v zastavanom území od 10 000 m2 podlahovej plochy mimo zastavaného územia od 1000 m2 podlahovej plochy , podlieha zisťovaciemu konaniu, ktoré OÚ NR vykonal podľa  § 29 zákona.
Zámer bol zaslaný účastníkom konania a to na: dotknutú obec,  9 dotknutým orgánom a na 1 rezortný orgán. Navrhovateľ požiadal o upustenie od variantného riešenia, čomu tunajší úrad vyhovel listom                            č. OU-NR-OZSP3-2014/042516-002-F21 zo dňa 13.10.2014.
V rámci zisťovacieho konania OkÚ NR, odbor starostlivosti o životné prostredie,  rozoslal zámer podľa                § 23 ods. 1 zákona na zaujatie stanoviska rezortným orgánom, dotknutým orgánom, povoľujúcemu orgánu a dotknutej obci.  

V zákonom stanovenom termíne doručili na OÚ NR, odbor starostlivosti o ŽP svoje písomné stanoviská tieto subjekty: 
1. Okresný úrad Nitra, odbor starostlivosti o životné prostredie (list č. OU-NR-OSZP3/2014/045914-005-F21,           zo dňa 11. novembra  2014, doručený dňa 26. novembra 2014)  
k posudzovaniu navrhovanej činnosti sa vyjadril nasledovne:
Zač. cit.: „K predloženému zámeru nemáme pripomienky a netrváme na ďalšom posudzovaní navrhovanej činnosti v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov.“. 

2. Úrad Nitrianskeho samosprávneho kraja (list č. ČZ-6700/2014, ČS-32714/2014 zo dňa 19. novembra 2014, doručený dňa 24. novembra 2014)
- k posudzovaniu navrhovanej činnosti sa vyjadril nasledovne:
Zač. cit.: „K predloženému zámeru nemáme pripomienky. Realizáciou zámeru v súlade s platnou legislatívou sa nepredpokladajú závažné negatívne vplyvy na lokalitu a jej obyvateľov a preto zámer nepožadujeme posudzovať podľa zákona.“ koniec cit.

3. Okresný úrad Nitra, odbor krízového riadenia (list č.OU-NR-OKR1-2014/0047310/2  zo dňa 24. novembra  2014, doručený dňa 25. novembra 2014)
- k posudzovaniu navrhovanej činnosti sa vyjadril nasledovne:
Zač. cit.: „Z hľadiska civilnej ochrany obyvateľstva, nepožadujeme povinné hodnotenie podľa zákona NR SR                   č. 24/2006 Z. z. o posudzovaní vplyvov na životné prostredie.“ koniec cit.

4. Okresný úrad Nitra, odbor cestnej dopravy a pozemných komunikácií  (list č. OU-NR-OCDPK2014/046197  zo dňa 26. novembra 2014, doručený dňa 27. novembra 2014)
- k posudzovaniu navrhovanej činnosti sa vyjadril nasledovne:
Zač. cit.: „K predloženému zámeru máme nasledovnú pripomienku: V uvedenej lokalite sa pripravuje stavba rozšírenia cesty I/64 a okružnej križovatky, a preto aj ďalšie etapy riešenia Obytnej zóny je potrebné zosúladiť s pripravovanou stavbou Cesta I/64 Nitra – Drážovce, ktorú pripravuje Slovenská správa ciest Bratislava. Bez uvedeného zosúladenia nie je možné dopravné pripojenie stavby Zástavba v lokalite Šindolka – Prvosienkova ul. Nitra na cestu I/64. Uvedený zámer nemá byť posudzovaný podľa zákona NR SR č. 24/2006 Z. z. o posudzovaní vplyvov na životné prostredie.“ koniec cit. 

5. Okresný úrad Nitra, odbor starostlivosti o životné prostredie (list č.OU-NR-OSZP2-2014/046974 zo dňa               27. novembra 2014, doručený dňa 27. novembra 2014)
- k posudzovaniu navrhovanej činnosti sa vyjadril nasledovne:
Zač. cit.: „V procese posudzovania zámeru podľa zákona č. 24/2006 . z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov nemáme pripomienky a navrhujeme predložený zámer neposudzovať.“ koniec cit.

6. Dopravný úrad, transport authority (list č. 17600/2014/ROP-002/32890 zo dňa 26. novembra 2014, doručený dňa 01. decembra 2014)
- k posudzovaniu navrhovanej činnosti sa vyjadrilo nasledovne:
Zač. cit.: „Dopravný úrad z hľadiska civilného letectva pre umiestnenie a realizáciu predmetnej akcie má nasledovné pripomienky:
-	Najvyšší bod zástavby, vrátane všetkých zariadení umiestnených na jej strechách (komíny, bleskozvody, anténové systémy a pod.) ostatných stavebných objektov a zariadení umiestnených v riešenom území a najvyšší bod stavebných mechanizmov použitých pri výstavbe nesmie presiahnúť nadmorskú výšku v rozmedzí 263,0 – 267,0 m n.m.BPV (ochranné pásmo vzletového a približovacieho priestoru Letiska Nitra
-	V riešenom území je zákaz zriaďovať, prevádzkovať a používať laserové zariadenia, ktorých  úroveň vyžarovania by prevyšovala hodnotu 50 nW/cm2 (ochranné pásmo proti laserovému žiareniu Letiska Nitra.)
Z pohľadu Dopravného úradu neexistujú vplyvy, ktoré by mali byť v zámere posúdené podrobnejšie, teda také ktoré by mali byť posudzované podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov.“ koniec cit.

7. Ministerstvo dopravy, výstavby a regionálneho rozvoja SR (list č. 03080/2014/B211-SZEÚ/73921 zo dňa                03. decembra 2014, doručený dňa 08. decembra 2014)
- k posudzovaniu navrhovanej činnosti sa vyjadrilo nasledovne:
Zač. cit.: „MDVRR SR žiada v ďalšom stupni prípady dokumentáciu zámeru o výpočet parkovacích miest v zmysle platných STN a o vyjadrenie správcov dotknutých komunikácií, hlavne vo väzbe na cestu č. I/64. V prípade, že sa umiestnenie navrhovanej činnosti nachádza v blízkosti cesty č. I/64, žiadame dodržať jej ochranné pásmo v súlade s platnými právnymi predpismi. Požiadavky správcov komunikácií žiadame zohľadniť a rešpektovať v plnom rozsahu. Pri výstavbe nových komunikácií, križovatky a parkovacích miest žiadame dodržať príslušné platné normy STN. MDVRR SR súhlasí s ukončením procesu posudzovania vplyvov na životné prostredie, po uskutočnení zisťovacieho konania, za podmienky rešpektovania vyššie uvedených požiadaviek.“  koniec. cit.

8. Mesto Nitra (list č. 23155/2014 zo dňa 10. decembra 2014, doručený dňa 11. decembra 2014)
- k posudzovaniu navrhovanej činnosti sa vyjadrilo nasledovne:
Zač. cit.: „Mesto Nitra zastúpené primátorom mesta  v súlade so stanoviskom 5574/2014 zo dňa 05.05.2014 k predloženému zámeru predkladá nasledovné požiadavky a pripomienky:
•	žiadame dodržať percento zastavanosti na stavebných pozemkoch rodinných domov:  max 50 %
•	max. nadzemná podlažnosť rodinných domov bude 2 NP + ustúpené podlažie alebo  podkrovie, max. nadzemná podlažnosť polyfunkčných objektov 4 NP. V polohe okružnej križovatky max. nadzemná podlažnosť polyfunkčných objektov 6 NP.
•	RD budú osadené na stavebnej čiare vo vzdialenosti 6 m od uličnej čiary 4.   Stavebné okná neurčujú veľkosť rodinných domov ale iba ich možnú polohu
•	objekty pozdĺž plánovanej komunikácie k VPS 4.3. Cintorín Dobrotka  žiadame riešiť ako polyfunkčné, na strane v kontakte s cestou I. triedy I/64 s prevahou vybavenosti
•	stavebník je povinný vynechať zo svojho pozemku priestor potrebný na rozšírenie verejnej miestnej komunikácie – Prvosienkova ulica /VPS 1.19/ v zmysle predloženej Urbanistickej štúdie využitia pozemkov Šindolka – Prvosienkova ulica - Nitra
•	dopravný koridor v pásme polyfunkčných objektov žiadame riešiť so šírkovým parametrom 14 m /od plota k plotu/
•	dopravný koridor široký pre prístup k rodinným domom žiadame riešiť so šírkovým  parametrom 10 m /od plota k plotu/
•	navrhovanú komunikáciu C3 MO6/40 v kontakte s parcelou 4821/4 k. ú. Zobor žiadame  riešiť v plnom profile so šírkovým parametrom 10 m /od plota k plotu/ s napojením na Prvosienkovú ulicu v zmysle platnej STN 736110
•	každý objekt rodinného domu bude mať dve parkovacie státia na pozemkoch  stavby  v zmysle STN 736110/Z1 a jedno parkovacie miesto pre návštevy 
•	trafostanice, regulačné stanice a podobné zariadenia žiadame riešiť na vlastných pozemkoch mimo budúcich verejných komunikácií
•	sadovnícke úpravy pozemkov v blízkosti ochranného pásma PR Lupka žiadame riešiť odborne spôsobilou osobou s cieľom minimalizovať možnosť šírenia nepôvodných a inváznych rastlín zo záhrad do priestoru prírodnej rezervácie. 
•	v rámci uličných priestorov žiadame hľadať možnosti aplikácie prvkov verejnej zelene formou stromoradí, živých plotov resp. trvalkových záhonov.
Za predpokladu dodržania uvedených podmienok Mesto Nitra netrvá na posudzovaní zámeru v zmysle zákona 24/2006 Z. z. o posudzovaní vplyvov na životné prostredie  a zmene a doplnení niektorých zákonov.“ koniec cit.

9. Verejnosť 
do dnešného dňa 15. decembra 2014 sa verejnosť k zámeru nevyjadrila.

Záver: 
OÚ Nitra, odbor starostlivosti o ŽP  v rámci zisťovacieho konania posúdil navrhovanú činnosť z hľadiska povahy a rozsahu navrhovanej činnosti, miesta vykonávania navrhovanej činnosti, najmä jeho únosné zaťaženie a ochranu poskytovanú podľa osobitných predpisov. Taktiež bol posúdený význam očakávaných vplyvov na životné prostredie a zdravie obyvateľstva, súlad s územno-plánovacou dokumentáciou a úroveň spracovania zámeru. Pri posudzovaní navrhovanej činnosti sa prihliadalo na stanoviská doručené k zámeru od zainteresovaných subjektov, vrátane verejnosti  a rozhodol tak, ako je uvedené, vo výrokovej časti tohto rozhodnutia.

Ak sa zistí, že skutočné vplyvy posudzovanej činnosti sú väčšie, ako sa uvádza v zámere, je ten, kto činnosť vykonáva povinný zabezpečiť opatrenia na zosúladenie skutočného vplyvu s vplyvom uvedeným v zámere a v súlade s podmienkami určenými v rozhodnutí o povolení činnosti podľa osobitných predpisov.

Zo stanovísk doručených k zámeru vyplynula konkrétna požiadavka a to:
•	obytnú zónu je potrebné zosúladiť s pripravovanou stavbou cesta I/64 Nitra – Drážovce. V uvedenej lokalite sa pripravuje stavba rozšírenia cesty I/64 a okružnej križovatky.
•	najvyšší bod zástavby, vrátane všetkých zariadení umiestnených na jej strechách (komíny, bleskozvody, anténové systémy a pod.) ostatných stavebných objektov a zariadení umiestnených v riešenom území a najvyšší bod stavebných mechanizmov použitých pri výstavbe nesmie presiahnúť nadmorskú výšku v rozmedzí 263,0 – 267,0 m n.m.BPV (ochranné pásmo vzletového a približovacieho priestoru Letiska Nitra
•	v riešenom území je zákaz zriaďovať, prevádzkovať a používať laserové zariadenia, ktorých  úroveň vyžarovania by prevyšovala hodnotu 50 nW/cm2 (ochranné pásmo proti laserovému žiareniu Letiska Nitra.)
•	dodržať percento zastavanosti na stavebných pozemkoch rodinných domov:  max 50 %
•	max. nadzemná podlažnosť rodinných domov bude 2 NP + ustúpené podlažie alebo  podkrovie, max. nadzemná podlažnosť polyfunkčných objektov 4 NP. V polohe okružnej križovatky max. nadzemná podlažnosť polyfunkčných objektov 6 NP.
•	RD budú osadené na stavebnej čiare vo vzdialenosti 6 m od uličnej čiary 4.   Stavebné okná neurčujú veľkosť rodinných domov ale iba ich možnú polohu
•	objekty pozdĺž plánovanej komunikácie k VPS 4.3. Cintorín Dobrotka  riešiť ako polyfunkčné, na strane v kontakte s cestou I. triedy I/64 s prevahou vybavenosti
•	stavebník je povinný vynechať zo svojho pozemku priestor potrebný na rozšírenie verejnej miestnej komunikácie – Prvosienkova ulica /VPS 1.19/ v zmysle predloženej Urbanistickej štúdie využitia pozemkov Šindolka – Prvosienkova ulica - Nitra
•	dopravný koridor v pásme polyfunkčných objektov  riešiť so šírkovým parametrom 14 m /od plota k plotu/
•	dopravný koridor široký pre prístup k rodinným domom riešiť so šírkovým parametrom 10 m /od plota k plotu/
•	navrhovanú komunikáciu C3 MO6/40 v kontakte s parcelou 4821/4 k. ú. Zobor riešiť v plnom profile so šírkovým parametrom 10 m /od plota k plotu/ s napojením na Prvosienkovú ulicu v zmysle platnej STN 736110
•	každý objekt rodinného domu bude mať dve parkovacie státia na pozemkoch  stavby  v zmysle STN 736110/Z1 a jedno parkovacie miesto pre návštevy 
•	trafostanice, regulačné stanice a podobné zariadenia riešiť na vlastných pozemkoch mimo budúcich verejných komunikácií
•	sadovnícke úpravy pozemkov v blízkosti ochranného pásma PR Lupka riešiť odborne spôsobilou osobou s cieľom minimalizovať možnosť šírenia nepôvodných a inváznych rastlín zo záhrad do priestoru prírodnej rezervácie. 
•	v rámci uličných priestorov hľadať možnosti aplikácie prvkov verejnej zelene formou stromoradí, živých plotov resp. trvalkových záhonov.

Upozornenie: Podľa § 29 ods. 8  zákona dotknutá obec bezodkladne informuje o tomto rozhodnutí verejnosť spôsobom v mieste obvyklým.

P O U Č E N I E

Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok), a preto sa voči nemu nemožno odvolať.  Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

Ing. Rudolf Hlavačka 
      vedúci odboru
Doručuje sa:
1.	RNDr. Vladimír Meravý, Na stanicu 6, 951 12  Ivanka pri Nitre
2.	Mesto Nitra, Štefánikova tr. 60, 950 06  Nitra
3.	Okresný úrad Nitra, odbor starostlivosti o ŽP,  Štefánikova tr. 69, 949 01 Nitra
4.	Okresný úrad Nitra, odbor starostlivosti o ŽP,  Štefánikova tr. 69, 949 01 Nitra, 
5.	Okresný úrad Nitra, odbor krízového riadenia, Štefánikova tr. 69, 949 01 Nitra
6.	Okresný úrad Nitra, odbor cestnej dopravy a pozemných komunikácií, Štefánikova tr. 69, 949 01  Nitra
7.	OR Hasičského a záchranného zboru v Nitre, Dolnočermánska 64, 949 01 Nitra
8.	Regionálny úrad verejného zdravotníctva so sídlom v Nitre, Štefánikova tr. 58, 949 63 Nitra
9.	Úrad Nitrianskeho samosprávneho kraja, Rázusova 2A, 949 01 Nitra 
10.	Letecký úrad SR, Letisko M. R. Štefánika, 823 05  Bratislava
11.	Krajský pamiatkový úrad v Nitre, Hradné námestie 8, 949 01 Nitra
12.	Ministerstvo dopravy, výstavby a regionálneho rozvoja SR, nám. Slobody 6, 810 05  Bratislava